Petition to a Prefect
Material: papyrus
Place: Arsinoites
Categories: Eingabe an den Präfekten
Darlehen
Verletzung (Körper)
Gewalt
Zinsen
Wucher
Μάρκωι Σεμπρωνίωι Λιβελάρει 
ἐπάρχῳ Αἰγύπτου 
παρὰ Φαρίω[ν]ος Εὐτυχοῦς τοῦ Ἡρα
κλείδου τῶν ἀπὸ τῆς μητροπ[ό]λεως 
τοῦ Ἀρσινοείτου νομοῦ. οὗ ἀνέτινά συ 
τῷ κυρίῳ βιβλιδίου καὶ ἔσχον ὑπʼ αὐτῶι 
ὑπογραφῆς διʼ ἧς ἀνεπέμφθην ἐν ἀριθμῷ 
σλγ ἐπὶ Σεουήρῳ τῷ ἐπὶ τῶν κεκριμέ
νων ἐλέγη ἡμεῖν ....... ἀντίγρα
φον ὑπέταξα. 
ἐπὶ οὖν ω........νη τοῦ 
ἀντιδίκου μου Ἥρωνος Ἀματίου ἐξη
γητεύσαντος τῆς Ἀρσινοειτῶν πόλεως 
αὐθαδίᾳ καὶ βίᾳ πολὺ δυναμενος ἐπὶ 
τῶν τόπων, καὶ οὐ δυνήσομαι πρὸς 
αὐτ[ὸν] ἐπὶ τοιούτοις δικαστᾶς, ἐπὶ πολὺ 
δυνάστης ἐστίν. ἵνʼ εἰδῇς τὴν τοῦ Ἥρωνος 
αὐθ[α]δια Παυλ[ῖν]ός τις υἱου γυμνασιάρ
χου ἐνέτυχεν Εὐδώρῳ τῷ τῆς Θεμίστου 
καὶ Πολέμω[νος σ]τρατη[γ]ῷ ἐνκαλῶν τῷ 
Ἥρωνι, καὶ ὁ [στρατη]γὸ[ς] μετεπέμψατο τὸ[ν] 
Ἥρωνα καὶ [αὐθα]δῶς ἐχρήσατο καὶ 
ὁ στατηγὸς π[ερὶ α]ὐτοῦ 
ὑπομνημα
τίσατο. ἡγεμ[ὼν] κύριε, ἔδιξά σοι 
τὴν αὐθαδί[αν] τοῦ ἀντιδίκου· δέομαι, 
κύ[ρι]ε τὸν σω[τ]ῆρα τῆς Αἰγύπτου, ἀκοῦ
σαί μ[ο]υ πρὸς α[ὐ]τόν, ἱν δυνηθῶ ἐν 
τῇ ἰδ[ί]ᾳ μένειν. ἔστι δὲ ἀντίγραφον 
ἀν[α]φορίου. Μάρκῳ Σεμπρωνιῴ 
ἐπάρχῳ Αἰγύπτου παρὰ Φαρίωνος 
Εὐτυχοῦς τοῦ Ἡρακλείδου. τῆς ἐν
φύτου σου εὐε[ρ]γεσίας, ἡγεμὼν κύριε, 
εἰς πάντα ἐφθακυίης, καὶ αὐτὸς 
πολλωταπῶς βιαζόμενος καὶ ἀδι
κούμενος, ἔ[σ]πευσα ἐπὶ σὲ καταφυ
γὼν τῶν δικαίων τυχεῖν. τὸ δὲ 
πρᾶγμα τίθημει· χρίας μοι γενομέ
νη[ς], ἐδανισάμην παρὰ Ἥρωνος Ἀματί
ου ἐξηγητεύσαντος τῆς Ἀρσινοειτῶν 
πόλεως ἀργυρίδιον κατὰ διαφόρους 
χρόνους· ὥστε τῷ τῆς ἀρχῆς ἀξιώ
ματι πεποιθώς, πολὺ ἐπὶ τῶν τόπων 
δυνάμενος, συνεχῶς ὑρβρις καὶ ἀ
δικίας μοι ἐπάγει, καίτοι πληροφορού
μενος οὓς κατὰ βίαν ἠνήνκασέ με 
ὑποσχέσθαι τόκους στατηριαίους, 
ἥτι
νες ὑπερέβαλεν τὰ κεφάλεα σχεδὸ
ν καὶ ἡμιώλιον. οὗ χάριν κινδυ
νεύω καταλείπων μεταναστήσεσ
θαι. ὅθεν ἐπὶ σὲ τὸν πάντων σωτῆ
ρα καταφυγὼν καὶ ξιῶ ἐάν σοι τῇ τύ
χῃ δόξῃ διακοῦσαί μου πρὸς αὐτὸν ὅπω[ς] 
ἃ κομισατε  παρʼ ἐμοῦ συνλογήσατε 
καὶ ἐὰν φανῇ ἐκ τοῦ λόγου συνάρσεως 
δικαίως ὀφιλόμενα αὐτῷ ἀπολαβῇ 
ἱν δυνηθῶ διὰ τῆς σῆς εὐεργισίας τυχεῖν.